CELEX: 62013CN0509
Language: ro
Date: 2013-09-24 00:00:00
Title: Cauza C-509/13 P: Recurs introdus la 24 septembrie 2013 de Metropolis Inmobiliarias y Restauraciones, SL împotriva Hotărârii Tribunalului (Camera a opta) din 11 iulie 2013 în cauza T-197/12, Metropolis Inmobiliarias y Restauraciones, SL/Oficiul pentru Armonizare în cadrul Pieței Interne (mărci, desene și modele industriale)

16.11.2013   
            
            
               RO
            
            
               Jurnalul Oficial al Uniunii Europene
            
            
               C 336/11
            
         Recurs introdus la 24 septembrie 2013 de Metropolis Inmobiliarias y Restauraciones, SL împotriva Hotărârii Tribunalului (Camera a opta) din 11 iulie 2013 în cauza T-197/12, Metropolis Inmobiliarias y Restauraciones, SL/Oficiul pentru Armonizare în cadrul Pieței Interne (mărci, desene și modele industriale)
   (Cauza C-509/13 P)
   2013/C 336/23
   Limba de procedură: germana
   
      Părțile
   
   
      Recurentă: Metropolis Inmobiliarias y Restauraciones, SL (reprezentant: J. Carbonell Callicó, avocat)
   
      Celelalte părți din procedură: Oficiul pentru Armonizare în cadrul Pieței Interne (mărci, desene și modele industriale), MIP Metro Group Intellectual Property GmbH & Co. KG
   
      Concluziile recurentei
   
   Recurenta solicită Curții:
   
               —
            
            
               anularea Hotărârii Tribunalului (Camera a opta) din 11 iulie 2013 pronunțată în cauza T-197/12 și, prin urmare, respingerea cererii de înregistrare a mărcii comunitare figurative nr. 7585045 METRO pentru servicii din clasa 36;
            
         
               —
            
            
               obligarea celorlalte părți din procedură la suportarea cheltuielilor de judecată.
            
         
      Motivele și principalele argumente
   
   Recursul împotriva hotărârii menționate a Tribunalului se întemeiază, în esență, pe trei motive.
   În primul rând, recurenta reproșează Tribunalului o încălcare a articolului 8 alineatul (1) litera (b) din Regulamentul nr. 207/2009 (1) privind marca comunitară. În opinia acesteia, Tribunalul a interpretat în mod eronat serviciile acoperite de mărcile în conflict și nu a efectuat o examinare de ansamblu a mărcilor în litigiu.
   În al doilea rând, recurenta susține că hotărârea atacată contrazice o altă hotărâre pronunțată de Tribunal într-o cauză între aceleași părți și care privea aspecte identice referitoare mărci similare. Hotărârea în cauza T-284/11, legată în mod iremediabil de prezenta cauză, nu a fost luată în considerare de către Tribunal, deși aceasta l-a informat cu privire la ea în termen și în mod corespunzător.
   În al treilea rând, recurenta susține că procedura în fața Tribunalului este afectată de neregularități care au adus atingere intereselor sale și care au privat-o în mai multe rânduri de protecție juridică. În special, recurenta susține că ședința s-a desfășurat fără participarea sa, deși solicitase o amânare a ședinței pentru motiv grav și dovedise în mod corespunzător existența acestui motiv.
   
      (1)  Regulamentul (CE) nr. 207/2009 al Consiliului din 26 februarie 2009 privind marca comunitară (JO L 78, p. 1).